Keiti Vilms

Keiti Vilms (tuntud ka kui Säutsupääsuke; sündinud 16. veebruaril 1983) on eesti kalamburist ja emakeele populariseerija. Vilmsi on kirjeldatud ka kui "raamatute ja lugemise propageerijat ning vanade sõnade velmajat ehk elluäratajat".

Karjäär ja laiem tuntus 
Keiti Vilms tegutseb ja avaldab oma loomingut peamiselt sotsiaalmeediakeskkonnas Twitter, kus ta ka laiemale lugejaskonnale tuntuks sai. Vilms on maininud, et üks tema suurmaid inspiratsiooniallikaid on Johannes Aaviku keeleuuendus (ta on ka Johannes Aaviku Seltsi liige). Oma sõnaloome eeskujuks peab Vilms aga pigem Ilmar Laabanit.

Saavutused 

 2017. aasta märtsis valiti Vilms aasta keeleteo 2016 rahvaauhinna laureaadiks. Samal kevadel ilmus esikteos "@keitivilms" (koostaja ja toimetaja Merilin Pärli).
 Aastatel 2017–2019 sisustas ta Vikerraadios rubriiki "Sõnasäuts".
 2018. aastal nomineeriti Vilms Eesti Kultuurkapitali 2017. aasta kirjandusauhinnale vabakategoorias teose "@keitivilms" ja säutsude eest Twitteri kontol @keitivilms.
 2021. aasta suvel toimus Triigi Filharmoonias Keiti Vilmsi heategevuslik kalambuurinäitus "Neuroosiaia kuninganna", mille fookuses oli vaimne tervis. See oli Vilmsi esimene näitus, mis kutsus üles toetama naiste tugikeskusi väärkoheldud naistele psühhiaatrilise abi võimaldamiseks.
 2021. aastal valiti Keiti Vilms Tartu luulesaadikuks. Tema valikul kaunistavad UNESCO kirjanduslinna Tartu tänavaid ja treppe 12 luuletsitaati, mille autorid on Heiti Talvik, Viivi Luik, Arvi Siig, Artur Alliksaar, Betti Alver, Jim Ollinovski, Hando Runnel, Contra, Marie Heiberg, Juhan Viiding ja Keiti Vilms ise.

Äramärkimised 
Kirjandusteadlane Kajar Pruul on Keiti Vilmsi kohta öelnud, et oma loominguga on ta õpetanud paljusid eestlasi, sh märkimisväärsel hulgal noori, oma emakeelt hoopis teise pilguga nägema. Kunstnik Kiwa on aga kommenteerinud, et Vilms saavutab minimaalsete võimalustega maksimaalse efekti.

Teosed
 "@keitivilms. Eesti esimene säutsukogumik". Tänapäev, 2017. ISBN 9789949851584
 "Poeetiliselt korrektne" (kalambuurikogu; koos Mart Juure, Contra ja Oliver Lombiga). MTÜ Poeetiliselt Korrektne 2019. ISBN 9789949889938

Isiklikku
Keiti Vilmsil on 2 last: tütar ja poeg. Ta oli abielus Janar Alaga (abielu sõlmiti 28. juunil 2019). Keiti Vilmsi vaaronu oli Jüri Vilms.

Viited

Välislingid

 Keiti Vilms Facebookis
 Keiti Vilms Instagramis
 Keiti Vilms Twitteris
 "Keiti Vilms. Säutsupääsukese keeleauhind" Vikerraadio, 20. märts 2017
 "Kalamburist Keiti Vilms eelistab hängimisele sängimist" Eesti Päevaleht, 1. aprill 2017
 "KEELESAADE. Säutsupääsuke" Vikerraadio, 2. aprill 2017
 "Kolmeraudne: KEITI VILMS" TV3, 7. aprill 2017
 "Säutsupääsuke Keiti Vilms: lugemus loeb" kultuur.err.ee, 10. mai 2017
 "Keiti Vilms: kirjanikuks ma ennast ei pea, aga twitterikirjanikuks küll" kultuur.err.ee, 15. mai 2017
 "Säutsupääsuke – e-Eesti rahvuslind" kultuur.postimees.ee, 4. juuni 2017
 "Eesti keele Evita" Sirp, 16. juuni 2017 
 "Vikerkaar loeb. Keiti Vilmsi vulkaaniline kalamburism" kultuur.postimees.ee, 17. juuni 2017
 "Sädelev sädin võtab keeletuks" Looming, november 2017
 "Kirjanduspreemia nominent Keiti Vilms: Iga kalambuuri taga on ka väike lugu" kultuur.err.ee, 26.02.2018
 Heli Allik "Keiti Vilms: sõnad on mind päästnud kõige hullematest kohtadest" kultuur.err.ee, 17. oktoober 2018
 "Töövari. Keiti Vilms" Vikerraadio, 8. detsember 2018
 "Keiti Vilms: „Kalambuurid on omamoodi mõttemaatika“" Vooremaa, 9. märts 2019
 "Keiti Vilms: me kõik elame neuroosiaias" Edasi.org, 14. juuni 2021

Eesti kirjanikud
Eesti luuletajad
Sündinud 1983